Kunnaksen Robin Hood kahdeksalla kielellä - Kulttuuri - Uutiset - MTV.fi
Kunnaksen Robin Hood kahdeksalla kielellä
Kulttuuri Julkaistu 25.02.2010 17:49 (Päivitetty 15.06.2010 15:48)
Mauri Kunnas työhuoneessaan.
Mauri Kunnaksen supersuosittu Robin Hood julkaistaan tänä vuonna kahdeksalla eri kielellä. Käännösten määrä on poikkeuksellisen suuri. Robin Hood on innostanut Kunnas-kustantajien joukkoon jälleen myös ruotsalaiset, joiden edellisestä Kunnas-kirjasta on ehtinyt kulua jo 15 vuotta. Muut käännöskielet ovat espanja, fääri, italia, katalaani, norja, romania ja saksa.
Rodin Hood oli Suomen viime vuoden myydyin lasten- ja nuortenkirja. Sitä myytiin 89 000 kappaletta. Kaikkiaan Kunnaksen kirjoja myytiin Suomessa viime vuonna 342 000 kappaletta. Luvussa ovat Robin Hoodin lisäksi Kunnaksen kirjojen uudet painokset.
Ulkomailla suosituin Kunnas-kirja on edelleen Joulupukki, joka on käännetty kaikkiaan 26 kielelle. Joulupukki-käännösten kokonaispainosmäärä on jo ylittänyt miljoonan kappaleen rajan.
Kulttuurilehdille yli miljoonan euron tuet Seitsemän teosta ehdolla Varkauden lastenkirjakisassa